Diari Oficial de la Generalitat Valenciana


Sumari del DOGV 9620, del 19-06-2023 (2023/6521)

RESOLUCIÓ de 7 de juny de 2023, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'aprova la modificació parcial de traçat de la via pecuària carrerada del camí de Vilafranca a Sant Joan i camí de Vistabella a Benassal, en el terme municipal de Vistabella del Maestrat.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9620

Data del DOGV
:   19-06-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/6521


Data del document
:   07-06-2023

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica

RESOLUCIÓ de 7 de juny de 2023, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'aprova la modificació parcial de traçat de la via pecuària carrerada del camí de Vilafranca a Sant Joan i camí de Vistabella a Benassal, en el terme municipal de Vistabella del Maestrat. [2023/6521]  
  
Vist l'expedient de modificació parcial de traçat de la via pecuària núm. 1 carrerada del camí de Vilafranca a Sant Joan i camí de Vistabella a Benassal, en el terme de municipal de Vistabella del Maestrat, província de Castelló, instruït per la Direcció Territorial de Castelló de la Conselleria d'Agricultura, Desenvolupament Rural, Emergència Climàtica i Transició Ecològica, es posen de manifest els següents:  
  
Antecedents de fet  
Primer. La Direcció Territorial de Castelló de la Conselleria d'Agricultura, Desenvolupament Rural, Emergència Climàtica i Transició Ecològica (d'ara en avant DT de Castelló) està tramitant dos expedients relatius a:  
- La rehabilitació del Santuari de Sant Joan de Penyagolosa, bé d'interés cultural declarat per la Conselleria d'Educació, Cultura i Esport, amb el codi núm. 22.62.406-369, promoguda pel bisbat de Segorbe-Castelló.  
- La rehabilitació de l'immoble Refugi de muntanya a Sant Joan de Penyagolosa, promoguda per la Conselleria d'Educació, Cultura i Esports de la Generalitat Valenciana.  
Tots dos expedients s'emmarquen en l'àmbit d'aplicació de la Resolució de 24 d'agost de 2021, del director general de Relacions amb Les Corts, per la qual es publica el conveni marc entre la Conselleria d'Educació, Cultura i Esport, la Diputació Provincial de Castelló i la diòcesi de Segorbe-Castelló, per a la recuperació i rehabilitació del santuari de Sant Joan de Penyagolosa.  
Al seu pas pel santuari i el refugi, la via pecuària carrerada del camí de Vilafranca a Sant Joan i camí de Vistabella a Benassal, amb una amplària legal de 37,5 m d'acord amb l'Ordre de la seua classificació, discorre en l'actualitat per un camí d'un màxim de 5 metres d'amplària, trobant-se la resta de l'amplària de la via ocupada per les construccions esmentades anteriorment. Aquestes construccions es van edificar amb anterioritat a l'acte de classificació de la via pecuària.  
Els fets anteriors motiven una modificació de traçat de la via pecuària, mitjançant la qual s'esmenen les intrusions existents, així com evitar les afectacions que pogueren produir-se com a conseqüència de les obres de rehabilitació abans referides.  
Segon. Amb data de 28 d'octubre de 2021, el director territorial de Castelló nomena la instructora del procediment VP/2021/147.  
Tercer. Amb data de 15 de desembre de 2021, s'emet informe de viabilitat per part de la instructora del procediment, amb el vistiplau del cap de la Secció Forestal i de la cap del Servei Territorial de Medi Ambient de Castelló. Aquest informe considera viable la modificació de traçat de la via pecuària de l'enunciat.  
Quart. El mateix 15 de desembre de 2021, es dicta, per part del director territorial de Castelló, la proposta d'inici de l'expedient de modificació de traçat de la via pecuària núm. 1 carrerada del camí de Vilafranca a Sant Joan i camí de Vistabella a Benassal, en el terme municipal de Vistabella del Maestrat.  
Cinqué. Amb data de 18 de gener de 2022, s'emet una resolució del director general de Medi Natural i d'Avaluació Ambiental mitjançant la qual s'incoa el procediment administratiu de modificació parcial de traçat de la via pecuària núm. 1 carrerada del camí de Vilafranca a Sant Joan i camí de Vistabella a Benassal, en el terme municipal de Vistabella del Maestrat, província de Castelló.  
Sisé. Amb data de 2 de febrer de 2022, des de la DT de Castelló s'emet una primera proposta de modificació de traçat.  
Seté. Amb data de registre d'eixida del 14 de febrer de 2022 es notifica la proposta de modificació a les següents entitats:  
- Amigos de la Tierra  
- COAG-CV  
- Obispado de Segorbe-Castellón  
- Diputación Provincial de Castellón  
- Ecologistas en Acción  
- FEPAC-ASAJA, Castellón  
- Greenpeace España  
- SEO - BirdLife  
- Unió de Llauradors i Ramaders - Castelló  
Huité. Amb data de 21 de febrer de 2022, es notifica la proposta de modificació a Asociación Ligallo General de Pastores.  
Nové. Amb data de 23 de febrer de 2022 es publica en el DOGV núm. 9284 la Informació pública de l'expedient de modificació de traçat de la via pecuària número 1, carrerada del camí de Vilafranca a Sant Joan i camí de Vistabella a Benassal, en el paratge de Sant Joan de Penyagolosa, en el terme municipal de Vistabella del Maestrat. [2022/822].  
Desé. Amb data de registre d'eixida del 9 de març de 2022, es notifica la proposta de modificació a la Confederació Hidrogràfica del Xúquer.  
Onzé. Amb data de 13 de maig de 2022, el director-conservador del Parc Natural de Penyagolosa emet un informe segons el qual:  
«[…]  
Conclusions  
D'acord amb tot això considere que:  
- La proposta de modificació no garanteix el trànsit ramader, fonamentalment perquè es tracta d'un recorregut camp a través amb desnivells insalvables, trànsit que tot i ser escàs encara existeix  
- La modificació del traçat envaeix el traçat de rutes senderistes i el domini públic hidràulic sense motius justificats.  
- La modificació del traçat pertorba i/o impedeix (cas del hacking) les activitats d'educació i sensibilització ambiental i ocupa part de l'àrea d'operacions de les brigades del Parc.  
- La modificació de traçat no compleix els articles 39 i 40 del PORN.  
[...]»  
Dotzé Amb data de 21 de juny de 2022, des de l'Ajuntament de Vistabella del Maestrat s'emet un certificat d'exposició pública, durant el termini de 30 dies, de l'expedient de modificació de traçat de la via pecuària núm. 1 carrerada del camí de Vilafranca a Sant Joan i camí de Vistabella a Benassal, sense que s'hagen rebut al·legacions.  
  
Tretzé. Ateses les consideracions de l'informe del director-conservador del Parc Natural de Penyagolosa referit en l'antecedent onzé, amb data de 18 de novembre de 2022, des del Servei Territorial de Medi Ambient de Castelló s'emet una segona proposta de modificació de traçat.  
Catorzé. Amb data de registre d'eixida del mateix 18 de novembre de 2022, des de la DT de Castelló:  
- Se sol·licita a l'Ajuntament de Vistabella del Maestrat l'exposició en el seu tauler d'anuncis de la informació relativa a la nova proposta de modificació de traçat, durant el termini d'un mes a partir de l'endemà de publicar-se en el DOGV.  
- Se notifica la proposta de modificació a la Confederació Hidrogràfica del Xúquer  
Quinzé. Amb data de registre d'eixida del 21 de novembre de 2022, des de la DT de Castelló es notifica la proposta de modificació a les entitats referides en l'antecedent seté.  
Setzé. El mateix 21 de novembre de 2022, des de la DT de Castelló es notifica al Servei de Gestió d'Espais Naturals Protegits la informació pública de la nova proposta de modificació de traçat.  
  
Disseté. Amb data de 29 de novembre de 2022, es publica en el DOGV núm. 9480 la Informació pública de l'expedient de modificació de traçat de la via pecuària número 1, Carrerada del Camí de Vilafranca a Sant Joan i Camí de Vistabella a Benassal, en el paratge de Sant Joan de Penyagolosa, en el terme municipal de Vistabella del Maestrat. [2022/10555]  
Dihuité. Amb data de 29 de novembre de 2022, des de l'Ajuntament de Vistabella del Maestrat s'emet certificat d'exposició pública, durant el termini un mes, de l'expedient de modificació de traçat sense que s'hagen rebut al·legacions.  
Dinové. Amb data de 24 de gener de 2023, des del Servei Territorial de Medi Ambient de Castelló s'emet informe favorable a la modificació de traçat.  
Vinté. Amb data de 25 de gener de 2023, des de la Direcció Territorial de Castelló de la Conselleria d'Agricultura, Desenvolupament Rural, Emergència Climàtica i Transició Ecològica s'emet proposta de modificació de traçat de la via pecuària núm. 1 de Vistabella del Maestrat, carrerada del camí de Vilafranca a Sant Joan i camí de Vistabella a Benassal, en el paratge de Sant Joan de Penyagolosa, en el terme municipal de Vistabella del Maestrat.  
Vint-i-uné. Amb data de 23 de març de 2023, des de l'Ajuntament de Vistabella del Maestrat s'emet un nou certificat d'exposició pública de l'expedient de modificació de traçat, del 20 de febrer al 22 de març de 2023, després d'haver-se detectat, per part del Servei d'Ordenació i Gestió Forestal, un error en el procés d'exposició pública referit en l'antecedent dihuité.  
Vint-i-dosé. Amb data de 30 de març de 2023, des del Servei Territorial de Medi Ambient de Castelló s'emet un nou informe favorable a la modificació de traçat.  
Vint-i-tresé. Amb data de 31 de març de 2023, des de la Direcció Territorial de Castelló de la Conselleria d'Agricultura, Desenvolupament Rural, Emergència Climàtica i Transició Ecològica s'emet una nova proposta de modificació de traçat de la via pecuària núm. 1 de Vistabella del Maestrat, carrerada del camí de Vilafranca a Sant Joan i camí de Vistabella a Benassal, en el paratge de Sant Joan de Penyagolosa, en el terme municipal de Vistabella del Maestrat.  
Vint-i-quatré. Amb data de 31 de maig de 2023, s'emet un informe del Servei de Gestió i Ordenació Forestal favorable a la proposta de la Direcció Territorial de Castelló.  
Vint-i-cinqué. Amb data de 31 de maig de 2023, s'emet una proposta de resolució per part de la Direcció General de Medi Natural i d'Avaluació Ambiental.  
  
Fonaments de dret  
I. El director territorial de Castelló emet, amb data de 31 de març de 2023 i signat per suplència pel cap del Servei Territorial d'Agricultura, proposta de resolució amb el següent contingut:  
«[…]  
Proposta  
Amb la modificació del traçat parcial de la via pecuària núm. 1 de Vistabella carrerada del camí de Vilafranca a Sant Joan i camí de Vistabella a Benassal es pretén deixar expedit el tram de la via pecuària que discorre pel camí entre l'ermitori de Sant Joan de Penyagolosa i les instal·lacions recreatives de la Generalitat Valenciana Cobijos I i II, i Aula de la Naturalesa; així com les eres del viver situades en la parcel·la amb referència cadastral 12139A01400001.  
El nou traçat de la via pecuària discorre íntegrament per la Forest d'Utilitat Pública CS001CS1002 «Sant Joan de Penyagolosa».  
El nou traçat de la via pecuària es localitza en la Zona de Protecció de l'àmbit del Pla d'Ordenació de Recursos Naturals, i en l'àmbit dels espais protegits Xarxa Natura 2000 ZEPA i LIC Penyagolosa.  
  
Les parcel·les afectades pel nou traçat de la via pecuària són 07125F68116267, 90508H25806202, 41704D29748017, 05034V22396081, 94495I64256074, 36455X20320142 i 67256O18940643 totes elles amb titularitat de la Generalitat Valenciana. S'adjunta al present informe la consulta realitzada al servei de Consulta de béns i immobles sobre la titularitat de les esmentades parcel·les.  
  
El nou traçat no està afectat per cap mena de vial, clos, mur, pal elèctric, construcció, etc.  
La relació de superfícies i identificació de parcel·les que passaran a constituir el nou traçat de la via pecuària són:  
  
Taula 1: Superfícies afectades  
  
Polígon/parcel·la Referència cadastral Superfície (m²)  
14/1 51279O95783872 341,26  
14/9002 03760H70079922 234,9  
15/5 60371W93902157 119,87  
15/9001 12422F08502347 157,33  
29/33 18142L62700320 647,7  
29/34 45463Q42595795 19.152,61  
29/9007 59385V33748870 236,38  
 Total: 20.890,05  
  
  
  
La modificació del traçat se sotmetrà a informació pública i s'aprovarà mitjançant resolució de la conselleria competent en matèria de vies pecuàries. El nou traçat, una vegada efectuada la seua modificació, haurà d'inscriure's en el Registre de la Propietat.  
Considerant  
I. Que el nou traçat plantejat per al tram de via pecuària núm. 1 de Vistabella carrerada del camí de Vilafranca a Sant Joan i camí de Vistabella a Benassal transcorre afectant les superfícies de parcel·les referides en la taula 1.  
II. Que el traçat actual de la via pecuària núm. 1 de Vistabella carrerada del camí de Vilafranca a Sant Joan i camí de Vistabella a Benassal es troba afectat a l'altura de la parcel·la amb referència cadastral 50606V27349982 per part de les edificacions de l'ermitori de Sant Joan de Penyagolosa i les instal·lacions recreatives de la Generalitat Valenciana Cobijos I i II, i Aula de la Naturalesa; així com les eres del viver situades en la parcel·la amb referència cadastral 12139A01400001. Mentre que el traçat proposat en el tram de via pecuària objecte de modificació es caracteritza per no veure's afectat per cap edificació.  
  
III. Que el nou traçat proposat discorre en línies generals amb el mateix desnivell i sense obstacles. Cosa que redunda en una millora de la utilització del tram de via pecuària tant per al senderisme, com per al trànsit de bestiar.  
IV. Que els terrenys per on discorrerà el nou traçat de la via pecuària s'entregaran amb plena disponibilitat i lliures de tota càrrega.  
V. Tal com recull l'article 19.1 de la Llei 3/2014, d'11 de juliol, de la Generalitat, de vies pecuàries de la Comunitat Valenciana, es podrà variar o desviar el traçat d'una via pecuària, sempre que s'assegure el manteniment de la integritat superficial, la idoneïtat dels itineraris i dels traçats i la continuïtat del trànsit ramader juntament amb la seua utilització per als destins recollits per l'article 2.  
Per això tenint en compte tot el que s'ha exposat i analitzat en el nou traçat proposat per a la via pecuària núm. 1 de Vistabella carrerada del camí de Vilafranca a Sant Joan i camí de Vistabella a Benassal, identificat en el pla 1 en qual s'indiquen els vèrtexs de la proposta del nou traçat amb coordenades UTM, fus 30, en el sistema de referència ETRS89.  
  
Es dedueix que la Modificació de traçat del tram de via pecuària núm. 1 de Vistabella carrerada del camí de Vilafranca a Sant Joan i camí de Vistabella a Benassal proposada es caracteritza per:  
1r. Mantindre la continuïtat del traçat de la via pecuària núm. 1 de Vistabella carrerada del camí de Vilafranca a Sant Joan i camí de Vistabella a Benassal, una vegada modificat el seu traçat actual que discorre sobre les següents parcel·les: 42713T31179393, 44690I79159936, 88860U56504689, 07506C47152820, 57297U42053975, 27296Z62598915, 43643I68237616, 43761695771374, 85781167010756 i 50903050000000.  
2n. Mantindre la seua integritat superficial la via pecuària, passant la superfície legal ocupada per terrenys pertanyents a la via pecuària, en el tram objecte de modificació de traçat de 20.155,46 m² a 20.890,06 m². És a dir la superfície total de la via pecuària es veu incrementada en 734,6 m².  
VI. A l'efecte de la valoració de terrenys cal assenyalar que el nou traçat proposat, consistent a modificar i desplaçar la via pecuària, suposa per a la Generalitat incrementar lleugerament la superfície de la via pecuària en 734,6 m². Ací cal destacar que els terrenys del nou traçat són idonis per al trànsit ramader, caracteritzats per estar lliure d'obstacles, per no estar pavimentats i presentar vegetació natural.  
  
Segons tot l'exposat i sotmés sempre a qualsevol altre millor fonamentat, es proposa la modificació de traçat per a la via pecuària núm. 1 de Vistabella carrerada del camí de Vilafranca a Sant Joan i camí de Vistabella a Benassal, en el paratge de Sant Joan de Penyagolosa, en el terme municipal de Vistabella del Maestrat.  
[…]».  
II. De la lectura de la proposta de resolució es desprén claríssimament la procedència de l'aprovació de l'expedient de modificació de traçat de la via pecuària carrerada del camí de Vilafranca a Sant Joan i camí de Vistabella a Benassal, en el terme de municipal de Vistabella del Maestrat, província de Castelló.  
III. El present procediment es tramita conformement amb el que es disposa en la Llei 3/1995, de 23 de març, de vies pecuàries, la Instrucció de 13 de gener de 2012, de la Direcció General del Medi natural, sobre vies pecuàries, i la Llei 3/2014, d'11 de juliol, de la Generalitat, de vies pecuàries de la Comunitat Valenciana, així com pel que s'estableix en la Llei 14/2003, de 10 d'abril, de patrimoni de la Generalitat.  
En relació amb l'anterior, l'article 19 de la Llei 3/2014, estableix que:  
«[…]  
3. La modificació del traçat se sotmetrà a informació pública per espai d'un mes, i s'aprovarà mitjançant resolució de la conselleria competent en matèria de vies pecuàries, el termini de resolució de les quals serà de 18 mesos des de l'acord d'inici per part de la direcció general competent de la conselleria esmentada».  
D'altra banda, la Llei 14/2003, de 10 d'abril, de patrimoni de la Generalitat, estableix en el seu capítol III, relatiu a les mutacions demanials, el següent:  
«Article 35. Mutacions demanials. Concepte i classes  
1. Hi ha mutació demanial en aquells casos en què un bé del domini públic és afectat a un ús o servei públic distint al que estava servint, la qual cosa justifica la seua continuació dins del règim de demanialitat  
  
2. La mutació demanial pot ser interna, en els supòsits en què no hi ha transferència de titularitat sinó només de destinació i externa, quan hi ha canvi de titularitat del bé.  
Article 36. Mutació demanial interna  
Els canvis d'afectació dels béns o drets de domini públic de la Generalitat seran aprovats pel conseller de competent en matèria de patrimoni, per iniciativa pròpia o a sol·licitud del departament interessat. La resolució assenyalarà el fi a què es destinen els béns o drets i, en el cas que el canvi d'afectació comporte canvi d'adscripció, el departament a què queden adscrits, així com la data en què aquest haja d'assumir les competències dominicals a què es refereix l'article 10 d'aquesta llei.»  
No obstant això, la disposició addicional cinquena, relativa a muntanyes, terrenys forestals i vies pecuàries, de la mateixa Llei 14/2003, recull que:  
«La Conselleria competent en l'administració i gestió de forests, terrenys forestals i vies pecuàries, exercitarà les facultats atribuïdes en aquesta llei a la conselleria competent en matèria de patrimoni en relació amb les vies pecuàries i forests de la Generalitat catalogats, ajustant-se al que disposa la legislació especiamentl i supletòriament aquesta llei, i comunicarà a la conselleria competent en matèria de patrimoni les actuacions realitzades per a la seua constància en l'inventari i inscripció en el Registre de la Propietat.»  
IV. La resolució del present procediment de modificació de traçat correspon a la persona titular de la Conselleria d'Agricultura, Desenvolupament Rural, Emergència Climàtica i Transició Ecològica de conformitat amb el que s'estableix en el Decret 5/2019, de 16 de juny, del president de la Generalitat, pel qual es determinen el número i la denominació de les conselleries, i les seues atribucions, el Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat, i el Decret 176/2020, de 30 d'octubre, del Consell, d'aprovació del Reglament orgànic i funcional de la Conselleria d'Agricultura, Desenvolupament Rural, Emergència Climàtica i Transició Ecològica i modificacions posteriors.  
V. El present acte administratiu es regeix pel que es disposa en la Llei 39/2015, d'1 d'octubre, del procediment administratiu comú de les administracions públiques.  
VI. Al present procediment administratiu li és aplicable l'Ordre de ministerial de 3 de maig de 1960 per la qual s'aprova la classificació de les vies pecuàries existents en el terme municipal de Vistabella del Maestrat, província de Castelló de la Plana, publicada en el BOE núm. 113 de l'11 de maig de 1960 i en el BOP de Castelló núm. 65 del 2 de juny de 1960.  
  
Basant-me en els anteriors antecedents de fet i fonaments de dret, resolc:  
  
Primer  
Aprovar la modificació parcial de traçat de la via pecuària carrerada del camí de Vilafranca a Sant Joan i camí de Vistabella a Benassal, en el terme de municipal de Vistabella del Maestrat, província de Castelló, d'acord amb la proposició de modificació, documentació i plans que consten en l'expedient.  
Discorrent el nou traçat per terrenys ja afectats a l'ús públic (formen part de la muntanya d'utilitat pública CS001CS1002 «Sant Joan de Penyagolosa», propietat de la Generalitat Valenciana), la modificació de traçat es formalitza a través del procediment de mutació demanial interna, regulat per la Llei 14/2003, de 10 d'abril, de Patrimoni de la Generalitat, per la qual cosa es procedeix a:  
- Desafectar del domini públic pecuari i a afectar al domini públic forestal (forest d'utilitat pública CS001CS1002 «Sant Joan de Penyagolosa») el traçat original del carrerada del camí de Vilafranca a Sant Joan i camí de Vistabella a Benassal en el tram objecte de modificació, segons la proposta que consta en expedient.  
- Desafectar del domini públic forestal i afectar al domini públic pecuari els terrenys que conformen el nou tram de la referida via pecuària.  
  
Segon  
Donar trasllat d'aquesta resolució a la Direcció General de Patrimoni, als efectes oportuns.  
  
Tercer  
Donar trasllat d'aquesta resolució a la Direcció Territorial de Castelló, per a la notificació als interessats i als efectes oportuns.  
  
Contra la present resolució, que posa fi la via administrativa, es podrà interposar un recurs potestatiu de reposició davant la consellera d'Agricultura, Desenvolupament Rural, Emergència Climàtica i Transició Ecològica, en el termini d'un mes, comptador des de l'endemà de la recepció d'aquesta notificació, d'acord amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
Així mateix, es podrà interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la notificació o publicació d'aquesta, de conformitat amb el que s'estableix en els articles 46 i següents de la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjudici que els interessats puguen interposar qualsevol altre recurs que estimen oportú.  
  
València, 7 de juny de 2023.- La consellera d'Agricultura, Desenvolupament Rural, Emergència Climàtica i Transició Ecològica: Isaura Navarro Casillas.